Tanger

Tanger (ejtsd Tanzsé, arabul طنجة, Tandzsa (klasszikus), Tanzsa (modern); tudományos átiratban Ṭanja, angol: Tangier) jelentős kikötőváros Marokkóban a Gibraltári-szoros nyugati végénél. Nagy forgalmú kereskedelmi központ és iparváros. Számos bankja, híres kaszinója és mozgalmas éjszakai élete markáns nemzetközi légkört kölcsönöz neki. Lakossága elővárosokkal 974 000 fő volt 2014-ben.[forrás?] Történelme Évszázadokon át a két földrész kapuja volt. Az i. e. 5. században alapították a karthágóiak. A föníciaiak, a görögök, majd rómaiak, mind alapítottak itt várost. A rómaiak alapította Tingist a vandálok foglalták el (5. század), majd a bizánciak szállták meg (6. század), végül pedig az arabok vették be (8. század). Ezen utóbbiak 711-ben innen indultak el Spanyolország meghódítására. A későbbi évszázadokban Tanger megszállói között találjuk a portugálokat (1471–1580 és 1656–1662), a spanyolokat (1580–1656) és az angolokat (1661–1684). Majd Tanger az arab Marokkó része lett. Aranykorát 1912 és 1956 között élte, amikor nemzetközi közigazgatás alatt állt, és virágzó kereskedelmi központ volt. Népesség Turizmus Központja a forgalmas Grand Socco piac, ahol éjjel-nappal folyik az élet. Hivatalos neve a térképen Place du 9 Avril 1947. A Grand Socco ellentétes oldalán áll a Sidi Bou Abid-mecset. Minaretje fajanszdíszítésű. A Grand Socco mellett kezdődik az óváros (medina), amelyet a kaszba (fellegvár) ural – ez magában foglalja a Dár-el-Makhzen-t (szultáni palota), melynek lakosztályaiból marokkói művészeti múzeumot hoztak létre, benne az ország különböző tájainak művészeti tárgyaival. A Medina (óváros) fő látnivalói: Kaszba-palota , Tanger kormányzóinak egykori rezidenciája Kaszba-mecset Ibn Battúta állítólagos sírja Petit Socco, a medina alsó (déli) szakaszának központi tere Rue Es-Siaghine a Petit Socco-hoz vezet Dar Niaba Szeplőtelen Fogantatás temploma Tangeri Nagymecset (17. század) Hotel Continental zsinagógák (Avraham Toledano zsinagóga, Beit Yehuda zsinagóga, Moshe Nahon zsinagóga) Volt amerikai követség Carmen Macein Múzeum A Marokkói Ókortörténeti Múzeumnak a Dár Sorfa-palota ad otthont. A tengerparthoz közeli Avenue d'Espagne pálmafasoros sétányán járva, éttermei, szállodai kávézói, nemzetközi élete, Nizza hangulatát idézi. A város környéke fürdő- és üdülőhelyek sokaságából áll. Tangertől keletre fekszik a Malabata-fok és nyugatra a Spartel-fok, mindkettőn van világítótorony. A kettő között mintegy 22 km-nyi, sziklás kis öblökkel tarkított szép tengerpart húzódik, ahonnan kilátás nyílik a szoroson át Spanyolország földjére. Oktatás A közoktatás angol, arab, francia és spanyol módszerek szerint történhet az első 12 osztályban. Sok felsőoktatási intézmény működik a városban és környékén. Nemzetközi alapoktatás American School of Tangier École Adrien Berchet (francia általános iskola) Groupe scolaire Le Détroit (francia iskola) Colegio Ramón y Cajal (spanyol általános iskola) English College of Tangier Nemzetközi felsőbb oktatási intézmények American School of Tangier Lycée Regnault de Tanger (francia középiskola) Groupe scolaire Le Détroit (francia iskola) Instituto Español Severo Ochoa (spanyol középiskola) English College of Tangier Mohammed Fatih Turkish School of Tangier Tangier Anglo Moroccan School Éghajlata Közlekedés 2015-től a várost nagysebességű vasútvonal köti össze Kenitrával. Légikikötője a Tanger Ibn Battúta nemzetközi repülőtér, aminek 2017-ben egymilliós utasforgalma volt. Érdekesség Itt élt Bánffy Katalin, aki nagy gonddal és hozzáértéssel gondozta apja, Bánffy Miklós írói hagyatékát. Jegyzetek Fordítás Ez a szócikk részben vagy egészben a Tangier című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Források Reader's Digest: Világjárók lexikona, 1998 További információk Official site of The Tangier American Legation Institute for Moroccan Studies Kihagyhatatlan látnivalók Tangerben Travel article with photos Tangier photo gallery Navigating Tangier’s Labyrinth – slideshow by The New York Times